**ՀԱՅՏԱՐԱՐՈՒԹՅՈՒՆ**

**Հրավերի պարզաբանման մասին**

**Հայտարարության սույն տեքստը հաստատված է գնահատող հանձնաժողովի**

 **2024 թվականի մայիսի 23-ի նիստի թիվ 3 որոշմամբ և հրապարակվում է**

 **«Գնումների մասին» ՀՀ օրենքի 29-րդ հոդվածի համաձայն**

### Ընթացակարգի ծածկագիրը *ԳՄՄՀ-ՀԲՄԱՇՁԲ-24/10*

Մարտունու համայնքապետարանը ստորև ներկայացնում է իր կարիքների համար **«ՀՀ Գեղարքունիքի մարզի Մարտունի համայնքի Ծովինար, Վարդենիկ, Զոլաքար, Աստղաձոր, Վաղաշեն, Գեղհովիտ, Մադինա, Վ. Գետաշեն, Ն. Գետաշեն, Լիճք, Ծակքար, Ծովասար, Ձորագյուղ, Երանոս բնակավայրերի և Մարտունի քաղաքի փողոցների ասֆալտապատման» աշխատանքների ձեռքբերման ՀԲՄ գնման ընթացակարգի գնահատող հանձնաժողովը ստորև ներկայացնում է ԳՄՄՀ-ՀԲՄԱՇՁԲ-24/10** ծածկագրով հրավերի վերաբերյալ 21.05.2024թ. armeps.am համակարգի միջոցով ստացված հարցադրումը և դրա վերաբերյալ 23.05.2024թ. տրամադրված պարզաբանումը.

**Հարցադրում N 1.**

Հայտնում ենք, որ ԳՄՄՀ-ՀԲՄԱՇՁԲ-24/10 ծածկագրով հրատապ բաց մրցույթով հայտարարված «ՀՀ Գեղարքունիքի մարզի Մարտունի համայնքի Ծովինար, Վարդենիկ, Զոլաքար, Աստղաձոր, Վաղաշեն, Գեղհովիտ, Մադինա, Վ. Գետաշեն, Ն. Գետաշեն, Լիճք, Ծակքար, Ծովասար, Ձորագյուղ, Երանոս բնակավայրերի և Մարտունի քաղաքի փողոցների ասֆալտապատման» աշխատանքների կատարման ձեռքբերման հրավերում առկա են հակասություններ։

Գնման առարկայի բնութագրում նշված է, «Անհրաժեշտ է, որ մասնակից Ընկերությունը սեփականության իրավունքով ունենա հետևյալ տեխնիկաները (պարտադիր գրանցված լինեն տվյալ ընկերության հաշվեկշռում», իսկ որպես պահանջվող տեխնիկաների ցանկ նշված են հետևյալ տեխնիկական միջոցները՝

Ասֆալտփռիչ – 2 հատ

Ավտոգրեյդեր – 2 հատ

Էքսկավատոր թրթուրավոր – 3 հատ

Անվավոր էքսկավատոր – 1 հատ

Գլդոն (կատոկ) – 6 հատ

Էքսկավատոր բեռնիչ – 2 հատ

Բարձիչ – 1 հատ

Բուլդոզեր - 2 հատ

Թամբով քարշակ – 2 հատ

Բեռնատար ինքնաթափ – 5 հատ

Բեռնաուղևորատար – 1 հատ

Կիսակցորդ ինքնաթափ – 2 հատ

Կիսակցորդ հարթակ – 2 հատ

Հայտնում ենք, որ ՀՀ գնումների մասին օրենքի 6-րդ հոդվածի 4-րդ կետով սահմանվում է, որ Չեն կարող սահմանվել մասնակցի` գնումներին մասնակցելու իրավունքի և որակավորման հետ կապված այնպիսի չափանիշներ, որոնք խտրական են և սահմանափակում են մրցակցությունը` անհիմն կերպով բարդացնում կամ պարզեցնում են հնարավոր մասնակցությունը գնման գործընթացին։

Նույն հոդվածի 5-րդ կետը սահմանում է, որ Հրավերով նախատեսված որակավորման չափանիշներին իր տվյալների համապատասխանության ապահովման շրջանակում մասնակիցը, անհրաժեշտության դեպքում կարող է հիմնվել այլ անձանց ֆինանսական և տեխնիկական միջոցների վրա՝ համապատասխան պայմանագրով սահմանված իրավահարաբերության հիման վրա:

Հաշվի առնելով վերոնշյալը խնդրում ենք պարզաբանել թե ինչ սկզբունքով է որոշվել պահանաջվող տեխնիկայի ցանկը, արդյոք նախագծանախահաշվային փաստաթղթերով հիմնավորվում է տեխնիկական միջոցների ցանկը։

Ցանկանում ենք հավելել, որ առաջարկում ենք, շտկել թիվ ԳՄՄՀ-ՀԲՄԱՇՁԲ-24/10 ծածկագրով հայտարարված գնման ընթացակարգի գնման առարկայի բնութագիր բաժնում առկա հակասությունները։

**Պարզաբանում N 1.**

Հարգելի՛ մասնակից, «ՀՀ Գեղարքունիքի մարզի Մարտունի համայնքի Ծովինար, Վարդենիկ, Զոլաքար, Աստղաձոր, Վաղաշեն, Գեղհովիտ, Մադինա, Վ. Գետաշեն, Ն. Գետաշեն, Լիճք, Ծակքար, Ծովասար, Ձորագյուղ, Երանոս բնակավայրերի և Մարտունի քաղաքի փողոցների ասֆալտապատման» աշխատանքներ ձեռքբերման համար ԳՄՄՀ-ՀԲՄԱՇՁԲ-24/10 ծածկագրով հայտարարված գնման ընթացակարգի հրավերում առկա չեն հակասություններ ստորև հիմնավորմամբ.

Ըստ «Գնումների մասին» ՀՀ օրենքի 3-րդ հոդվածի համաձայն՝ սույն օրենքի նպատակն է ապահովել գնումների գործընթացում հատուցման դիմաց արժեք, այն է`

1) պատվիրատուին վերապահված լիազորությունների կատարման համար անհրաժեշտ` կարիքին համապատասխան ապրանքների, աշխատանքների և ծառայությունների ձեռքբերում` համարժեք հատուցմամբ.

2) գնումների և գնումների գործընթացի տնտեսող, արդյունավետ և օգտավետ իրականացում:

2. Գնումների գործընթացը հիմնվում է հետևյալ սկզբունքների վրա.

1) գնման գործընթացի միասնական կանոններով մրցակցային, թափանցիկ, համաչափ, հրապարակային և ոչ խտրական հիմունքներով կազմակերպում.

2) պայմանագրի կնքման նպատակով մասնակիցների շրջանակի ընդլայնում և նրանց միջև մրցակցության խրախուսում.

3) ցանկացած անձի համար, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից, գնման գործընթացին մասնակցելու իրավահավասարություն:

 Համաձայն «Գնումների մասին» ՀՀ օրենքի 6-րդ հոդվածի 3-րդ մասի՝ մասնակիցը պետք է բավարարի հրավերով սահմանված որակավորման չափանիշները: Մասնակիցը պետք է ունենա պայմանագրով նախատեսված պարտավորությունների կատարման համար հրավերով պահանջվող`

1) մասնագիտական գործունեության համապատասխանություն պայմանագրով նախատեսված գործունեությանը.

2) մասնագիտական փորձառություն.

3) տեխնիկական միջոցներ.

4) ֆինանսական միջոցներ.

5) աշխատանքային ռեսուրսներ

Տեխնիկական միջոցների պահանջի մասով օրենսդիրը որևէ սահմանափակում չի նախատեսել, ուստի «Գնումների մասին» ՀՀ օրենքի 6-րդ հոդվածի 3-րդ մասի 3-րդ կետով հիմնավորվում է վերոնշյալ գնման ընթացակարգի հրավերում ներկայացված ցանկն ամբողջությամբ:

Ինչ վերաբերվում է «Գնումների մասին» ՀՀ օրենքի 6-րդ հոդվածի 4-րդ մասով նախատեսված դրույթներին, ապա անհրաժեշտ է նկատի ունենալ, որ դրանք վերաբերվում են սույն հուդվածի 3-րդ մասի պահաջներից բացի այլ պահաջներ ներկայացնելուն:

Սույն հոդվածի 5-րդ մասի մեկնաբանության ներքո նշեմ, որ տվյալ հանգամանքի կիրառումը թույլատրելի է միայն 3-րդ մասով առկա պահաջների առկայության դեպքում, եթե նշված պահաջները չեն բավարարում տվյալ աշխատանքների իրականացման համար:

Հաշվի առնելով նախագծանախահաշվային փաստաթղթերը՝ սահմանված յուրաքանչյուր նախագծի համար տեխնիկական միջոցներով, հստակ է, որ տվյալ նախագծանախահաշվարկային փաստթղթերը անցել են փորձաքննություն և ստացել համապատասխան դրական եզրակացություն։

Ելնելով վերոշարադրյալից, տեղեկացվում է, որ խտրականության և սահմանափակման որևէ արգելք առկա չէ և քանի որ գնման հարաբերությունները առանձնահատուկ կարգավորում են սահմանում, ուստի հաշվի առնելով համայնքի շահերը և նախկինում տեղի ունեցած գնման ընթացակարգերը և կրելով դրանց ռիսկերը, առկա են եղել բավարար և օրինական հիմքեր՝ նման վերոհիշյալ որոշման կայացման համար:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել

**ԳՄՄՀ-ՀԲՄԱՇՁԲ-24/10**ծածկագրով գնահատող հանձնաժողովի քարտուղար՝ Է. Գրիգորյանին:

Հեռախոս՝ +37477270194

Էլեկտրոանային փոստ՝ martunignum@mail.ru

 Պատվիրատու***` Մարտունու համայնքապետարան***